Matovič, Igor, podpredseda vlády a minister financií SR (2021-12-10):
Vy ste normálne stotisícom ľudí sa úplne vykašľali, ste im napľuli do tváre, lebo vy si ich oblbli tým, jak ich strašne budete odškodňovať, jak im pomôžete, lebo ich okradli v nebankovkách, a už viac ste sa s nimi neboli ani len ochotní stretnúť. Tí ľudia vás vlastne na rukách vlastných, podvedení ľudia vás na vlastných rukách do parlamentu dotlačili a vy ste podviedli podvedených. To je to isté, jak keď dnes tu vy a vaši títo ľudia hovoria o tom, jako chcete navyšovať peniaze pre zdravotníkov, čiže najprv tam spôsobíte katastrofu v tých nemocniciach svojím prístupom a potom sa idete hrať na Ježiška, ktorý im vlastne ide pomôcť tú katastrofu, akože dať im odškodné, ako kebyže vy s tou katastrofou v tých nemocniciach nič nemáte spoločné. Toto je typický cynický, typické cynické DNA SMER-u, HLAS-u, Fica, Pellegriniho a mrzí ma, že idete presne v tých istých koľajach. Minimálna mzda sa zvyšuje, to, že minimálne dôchodky sa zaviedli a zostali na stabilnej nejakej úrovni, lebo ste urobili takú nezodpovednú zmenu dôchodkového systému, že v priebehu jedného roka ste z krajiny, ktorá mala normálne, zdravé verejné financie udržateľné z dlhodobej perspektívy, ste urobili najhoršiu krajinu na základe parametru S2, to znamená, dlhodobej udržateľnosti verejných financií, v celej EÚ z 27 krajín, to je presne znakom vašej nerozumnej politiky – len dávam bez toho, aby som vytváral si krytie v rozpočte. Takže môj verejný prísľub, ktorý som povedal 15. septembra 2019 pred symbolom korupcie Bonaparte, bol do bodky dodržaný. Ľuďom sme žiadne sociálne istoty nezobrali, dali sme im dvakrát vyššie 13. dôchodky, ako sme, ako mali ľudia v tom čase, keď som ten verejný prísľub dával, čiže ešte raz, keď 15. septembra som verejný prísľub dával, ľudia mali nárok na 150 mil. na 13. dôchodky, a potom ako naša vláda vznikla, sme dali 300 mil. na 13. dôchodky, čiže dali sme dvakrát viac, o 100 % viac. Bezplatné obedy deťom sme nahradili vo výške 120 mil. eur vyššími daňovými bonusmi pre rodiny a tým deťom, ktoré nemali nárok na vyššie, alebo rodinám, ktoré nemali nárok na vyšší daňový bonus, sme zabezpečili, aby naďalej bezplatné obedy mali, čiže ani jedno jediné dieťa sme o tieto peniaze neokradli. Dokopy ešte aj s tým dodatočnou zmenou, ktorú sme tam zaviedli, vyplácame rodinám ešte viac. Tiež ste povedali, že vy ste nekritizovali tie sociálne výhody pred voľbami. A čo sme tu robili pred voľbami tri dni? Sme burcovali voči tomu bohapustému populizmu, čo ste tu predvádzali, keď ste tri dni pred voľbami zrazu dôchodcom sľubovali, že im dáte o 300 % väčšie vianočné dôchodky, len aby vás volili v tých voľbách za tri dni. Tak cynické správanie sa politikov, populistické a nezodpovedné, si myslím, že zostane zapísané, veľmi hlboko bude vryté v dejinách slovenskej politiky a slovenského politického marketingu, o ktorom váš predseda hovorí, že ste v tom majstri sveta, ak chcete byť. Viete, keď hovoríte k platom zamestnancov verejnej správy, uznávam, že na rozdiel aspoň od toho... zabudol som zase, nie Kažimíra, Kamenického, ktorý tu rozprával, tak ten ako sa tváril, jak kebyže nič, žiadna valorizácia nebude, tak uznávam, aspoň ste povedali presne tak, ako ten návrh je, že od 1. júla budúceho roku o 3 %, ale zase ste zamlčali, že 350 eur k tomu, jednorazová platba. To sa patrí povedať, lebo jednoducho potom to je úplne iné číslo, keď to dokopy zrátate. Tiež ste tak, ako... áno, zase, ale beriem to, že to je súčasť vášho správania sa vo vašich stranách, poviete, že áno, Pellegrini zvyšoval dvakrát po 10 %. Áno, po vražde Jána, Martiny, keď ste videli, čo to robí s vašimi percentami, že ľudia sa hlboko od... alebo výrazne od vás odvracajú, a chceli ste nejakým zázrakom zvrátiť katastrofu, ktorá vás vo voľbách čakala, tak rýchlo, rýchlo. Áno, v 2019 dáme 10 % a dajme ešte tie tri mesiace pred... čo, dva mesiace pred voľbami, dajme ešte tým zamestnancom verejnej správy tých 10 % navyše a v podstate to dostali až nejaké necelé tri týždne pred voľbami, prvýkrát v roku 2020, teda tých 10 % ďalších zvýšené. To bolo čisté kupovanie si voličov, lebo opäť ste si mysleli, že tí zamestnanci verejnej správy zrejme seno žerú a nevidia v tomto, že dovtedy ste na nich kašlali zvysoka aj na tie zdravotné sestry, aj na tých zamestnancov verejnej správy, ale keď vám už tieklo do bot, tak potom ste z posledného jak po nebohom rýchlo rozdávali bez ohľadu na to, že či ste vlastne vytvárali na to zdroje v rozpočte. Krásny znak nezodpovedných hospodárov, ktorí sa správajú k verejným zdrojom ako k lupu, ktorý treba, cez to si nakúpiť voličov, aby potom tí voliči oblbnutí pár drobnými nedávali pozor na to, ako to rozkradneme. Keď hovoríte, že na budúci rok vzrastú dôchodky o 1,3 %, prepáčte, to sú vaše pravidlá. Vy ste ich takto prijali. Vy ste rozhodli väčšinou, ktorú ste mali, že takéto pravidlá budú pre výpočet dôchodkov na budúci rok. Nerozumiem, ako môžte takto zase opäť ky... cynicky a zatajovať pravdu a cynicky takto tých dôchodcov klamať, ako kebyže my sme im určili 1,3 %. Nie, vy ste vaším zákonom určili, že budúci rok to bude 1,3 %. A treba povedať celú pravdu, že tých 300 eur, ktoré ste, áno, za ktoré aj vy hlasovali, 300, alternatívne 200 eur, ak toto opatrenie zabere a povedzme teoreticky na konci to bude 300 mil. eur, tak to bude plus-mínus zvýšenie dôchodkov na budúci rok o 5 %. Nájdite mi jeden jediný rok za 12 rokov vašich vlád, kedy ste dôchodcom zvýšili dôchodky o 5 %! Jeden jediný taký chcem vidieť! Ani jeden taký nenájdete, takže na budúci rok, áno, budú mať dôchodci cez tento príplatok za očkovanie zvýšené dôchodky historicky najviac, v porovnaní s dvanástimi rokmi vašich vlád. Tam bolo celkom také zaujímavé, keď ste tu čítali nejaký ten pozmeňovák a hovorili ste o tom, že vlastne vy ste podali pomocnú ruku pri tých 300 eurách, tak teraz my by sme mali vlastne súhlasiť s tými 200 eurami. No tak skúsme si povedať naozaj celú pravdu. Po prvé, vy ste nepodávali pomocnú ruku. Keď to poviem obrazne, dobre, pomocnú ruku dávate tomu, kto potrebuje pomôcť. My sme už nepotrebovali vašu pomoc. My sme vašu pomoc potrebovali... alebo ja som potreboval 3. 12. o 11. hod. a 11. min., som potreboval pomoc vašu, aby ste návrh o 500 eurách pre dôchodcov, ktorými by sme pomohli aj 500 mil. najviac dotknutým prevádzkam, plus 100 eur na energie pre všetkých dôchodcov, čiže dokopy to bol návrh za 600 mil. eur pre dôchodcov. A ešte raz podotýkam, nielen zaočkovaných, tak 3. 12. o 11.11 hod. sme volali o pomoc a vy ste sa na tých dôchodcov vykašlali. Vtedy bola vaša chvíľa, kedy by vaše hlasovanie bola naozaj reálna pomocná ruka. Vedeli ste, že na to nemáme hlasy, ale pomocnú ruku ste nedali. A ten návrh ledva prešiel za situácie, kedy neviem, či sa trafím presne, ale asi by som sa aj mohol, predpokladám, že pán poslanec Blcháč patrí do vašeho klubu, HLAS – sociálna demokracia, ste sa zdržali. Nepodporil tento návrh ani pán Kmec, ani Pellegrini, ani Raši – a čuduj sa svete, ani Erik Tomáš. Ani Denisa Saková, ani Matúš Šutaj Eštok. Ani Ľubica Laššáková, ani Puci, ani Ferenčák a ani Žiga. Ani jeden jediný poslanec HLAS-u – sociálna, vraj sociálna demokracia nepodporili návrh, kedy sme dôchodcom chceli dať 600 eur na hlavu a nezaočkovaným áno, 100 eur, nie 600. Vtedy by to bola z vašej strany podaná pomocná ruka. To, čo ste tu urobili pri hlasovaní, keď ste veľmi dobre vedeli, že na tom návrhu už máme dohodu v koalícii, že máme 86 hlasov a vôbec vaše hlasovanie za 300 eur už nepotrebujeme, prepáčte, pán Tomáš, to nebola pomocná ruka, to bol alibizmus. Ďakujem veľmi pekne.